Творец се опитва да популяризира традиционен индонезийски танц - Телевизия Европа
Творец се опитва да популяризира традиционен...
Творец се опитва да популяризира традиционен индонезийски танц
Съхраняването на Танца на маските Маланга – традиция, датираща от 8-ми век, е мисия, с която се е заел млад индонезийски творец. Три Хандойо е създал школа, в която обучава деца в изкуството на традиционния танц и изработването на маски. 42-годишният Три Хандойо е творец, избрал необичайна мисия в живота си. Да съхрани изкуството на Танца на маските Маланга – най-старата от индонезийските традиции, която има вероятност да изчезне. Танцът датира от 8 век и е най-старата традиция на архипелага, която е съхранена само и единствено на остров Ява.
В момента твърде малко хора практикуват този танц, обречен ан изчезване. Поради тази причина Хандойо организира школа, в която обучава деца как да танцуват и да изработват традиционните маски, използвани при постановките.
Творецът е четвърто поколение танцьор Маланга и практикува това изкуство от 20 години. Усилията му дават резултат като все повече деца са заинтригувани от този танц.
Мартино Алфиансия:
идвам в школата от 6 години. Харесва ми. Искам да участвам в опазването на тази традиция. Тя е важна за нас и за нашата култура.
Хандойо разказва, че при възникването си преди векове танцьорите са използвали маските, за да придават различни изражения на лицата си, тъй като не са имали достъп до сценичен грим. Творецът е усвоил изработването им от своя дядо, който е бил един от най-известните маланга танцьори на острова.
Три Хандойо:
Започнах с дърворезбата на маските съвсем малък. Първоначално имитирах работата на своя дядо. в последствие обаче се научих как да изработвам собствени маски. Това е уникално чувство, което се опитвам да споделя с децата, които идват в школата ми.
Маските се правят от голямо парче дърво,което се оформя с длето.След като е готова маската се боядисва и посредство цветовете се придава изражението ан героя, който ще бъде включен в постановката. Танците разказват истории от местния явански фолклор и са особено интересни за туристите. Благодарение на признаването на този танц за индонезийска традиция от страна на правителството през 1980 година на остров Ява е създаден и музей на маските Маланга, където са събрани експонати датиращи от преди стотици години.